Legal Document

Category: 131

Text:
11. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Α1β/412 της 19/25 Φεβρ. 1977 (ΦΕΚ Β΄ 139) Περί κρίσεως κέντρων διασκεδάσεως δια την χορήγησιν αδείας λειτουργίας των. Έχοντες υπ’ όψει: 1)Τον Α.Ν. 2520/40 «περί Υγειονομικών Διατάξεων». 2)Την Δ3/2861/24.9.1976 κοινήν απόφασιν των Προέδρου της Κυβερνήσεως και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών» (ΦΕΚ 1192/76 τ.Β΄). 3)Τα άρθρ. 57, 59 και 60 του Υγειονομικού Κανονισμού, ως ετροποποιήθησαν μεταγενεστέρως δια της Γ1/6001/67 και ετέρων συναφών Υγειονομικών Διατάξεων. 4)Το άρθρ. 8 του Β.Δ. της 27 Ιαν./12 Φεβρ. 1959 δι’ ου συνεπληρώθη το άρθρ. 162 του Β.Δ. της 15/17 Μαΐου 1956 «περί Κανονισμού Θεάτρων και Κινηματογράφων». 5)Το υπ’ αριθ. 346 Φ.503.34/84α της 23ης Ιαν. 1977 έγγραφον του Υπουργείου Δημοσίας Τάξεως αποφασίζομεν: 1.Τροποποιούμεν και συμπληρούμεν την περίπτ. ιγ΄ της παρ. 4 του άρθρ. 57 του Υγειονομικού Κανονισμού, ως ακολούθως: «ιγ. Πάσα ομοειδής προς τ’ ανωτέρω επιχείρησις, συμπεριλαμβανομένων και των Κέντρων Διασκεδάσεως». 2.Εις περίπτωσιν καθ’ ην δια την χορήγησιν αδείας λειτουργίας Κέντρου Διασκεδάσεως, κρίνεται τούτο παρ’ Υγειονομικών Οργάνων μόνον, η κρίσις αύτη θα περιορίζεται αποκλειστικώς εις θέματα διασφαλίσεως της δημοσίας υγείας, τουτέστιν εις την εξακρίβωσιν της συνδρομής των προϋποθέσεων και των όρων των οικείων άρθρων του Υγειονομικού Κανονισμού και των συναφών Υγειονομικών Διατάξεων, αναλόγως της συγκροτήσεως του κρινομένου Καταστήματος και συγκεκριμένως του άρθρ. 59 του Υγειονομικού Κανονισμού εάν θα προσφέρωνται εν αυτώ φαγητά και ποτά, ή του άρθρ. 60 τούτου, εάν θα προσφέρωνται μόνον ποτά. Εις την εκδοθησομένην υπό της Υγειονομικής Υπηρεσίας σχετικήν γνωμοδότησιν και εις την άδειαν λειτουργίας των τοιούτων καταστημάτων δέον να αναφέρεται το είδος αυτού και να διευκρινίζεται η συγκρότησις με την οποίαν θα λειτουργήση τούτο, ως λ.χ. Κέντρον Διασκεδάσεως με συγκρότησιν εστιατορίου ή μπαρ κ.τ.τ. (Αντί για τη σελ. 376,09(δ) Σελ. 376,09(ε) Τεύχος 779-Σελ. 63 Υγειονομικός Κανονισμός 34.Δ.β.9-11